

Број:551-03-105/20

Датум: 21.01.2020.године

ЈАГОДИНА

**ПЛАН РАДА ГРАДСКОГ ЦЕНТРА ЗА СОЦИЈАЛНИ РАД ЈАГОДИНА ЗА 2020. ГОДИНУ**

 Градски центар за социјални рад Јагодина (у даљем тексту Центар) у 2020. год. биће организован у оквиру служби (Служба за матерјална давања, Служба за заштиту одраслих и старих лица, Служба за заштиту деце и младих), Тима за заштиту жртава насиља у породици, Радне јединице Дневни боравак за децу са сметњама у развоју, Сугурне куће, Геронто-сервиса.

Укупан број захтева у 2019. години поднет нашој установи износи 11.508.

У 2020. години планира се да укупан број захтева пређе 12.000.

У оквиру Центра развијаће се услуге социјалне заштите у складу са потребама корисника и након анализе актуелног стања на терену.

 План и програм рада Градског центра за социјални рад у Јагодини у 2019. години биће усклађен са: позитивним правним прописима из области социјалне заштите и радних односа, правилником о организацији, нормативима и стандардима рада, одлукама и правилницима који ближе регулишу систем социјалне заштите, актуелном стратегијом развоја социјалне заштите, трансформацијом и реформом система социјалне заштите на републичком нивоу, као и могућностима за њихову примену на локалном нивоу, друштвеним и економским кретањима у граду Јагодини, Стратегијом развоја социјалне заштите града Јагодина, организацијском и кадровском структуром Центра, у складу са важећим техникама и методама рада.

 Служба за заштиту одраслих и старих обављаће у току 2020. године послове заштите корисника у складу са законски предвиђеним актима и то: смештај у домове за стара лица, смештај у установе социјалне заштите, постављање привременог старатеља (у оставинском поступку, поступку лишења пословне способности, за склапање уговора о доживотном издржавању, за подизање пензије и банковних услуга, прибављање личне документације, оставинске поступке, друге поступке пред судом и сл.), постављање сталног старатеља за лица лишена пословне способности, промену старатеља, сагласност у вези располагања старатеља имовином лица под старатељством, преиспитивањем учешћа у трошковима смештаја и утужење сродника који не плаћају смештај у установе, пријаве насиља у породици над остарелим лицима, пријава за занемаривање одраслих и старих лица, заштита лица у скитњи и заштита бескућника, реализација захтева за услугом породичног смештаја за одрасле и старе, реализација захтева полицијских управа за давање података у вези оптуста из држављанства, захтева казнено поправних завода за социјалном анамнезом, давање налаза, социјалне анамнезе и давање сагласности по захтевима од стране других установа.

 Поред редовних послова из делокруга рада Центра, Служба за одрасле и старе у 2020. години посебан акцентар ставља на: проналажење и мотивацију додатног броја будућих хранитеља за бављење хранитељством за одрасла и стара лица, на редовни поступак поновног прегледа лица под старатељством (ревизија старатељства) и израду планова заштите корисника у сарадњи са домовима за смештај душевно оболелих лица. Пружање помоћи породицама, кроз свакодневни рад. Примена механизама интервенција и праћења случајева насиља у породици. Стручни рад и перманентно едукативно усавршавање радника Центра. Откривање и спречавање насиља у породици кроз директну сарадњу са Тимом за заштиту од насиља у породици. Коришћење ресурса Породичног саветовалишта кроз едукацију корисника са проблемима у породичним и брачним односим. Директни рад на вођењу случаја. Узимање учешћа у преиспитивању одлука суда о одузимању пословне способности, лица којима је истекао период од три године када им је послвна способност одузета. Вођење поступка прибављања личне документације за лица која су смештена у установе. Достављање сагласности по захтеву стручних служби за лица под старатељством која су смештена у установима.

У Служби за заштиту одраслих и старих лица укупно је у 2019. год. задужено 625. што је више у односу на 2018. год. тако да се планира за 2020. годину преко 700. захтева.

Служба за матерјална давања у мају месецу 2020. год. планира редовну годишњу ревизију, то јест преиспитивање услова за даље коришћење права на новчану социјалну помоћ (у даљем тексту НСП).

 Закључно са децембром 2019. годином на евиденцији Центра налази се 926. породица, односно појединац, корисника НСП-а. Овај број корисника је мањи него ранијих година, тако да се планира исти број корисника у наредној години.

 Закључно са децембром 2019. годином на евиденцији Центра налази се 539. корисника права на додатак и увећани додатак за негу и помоћ другог лица. То је приближно исти број корисника у неколико последњих година. За 2020. годину планира се сличан број захтева као и у 2019.год.

 Уложено је 34 жалби током 2019. год. на првостепена решење, која је са списима предмета прослеђена Министарству рада, запошљавања, борачка и социјална питања, као другостепеном органу, то је скоро дупло мањи број жалби за неколико последњих неколико година, тако да се ова стагнација планира и за наредну годину.

 У току 2018. године Служби за матерјална давања поднето је 5983. захтева за једнократне помоћи, у 2019. год. поднето је се 7103. захтева за једнократну новчану помоћ, за 2020. годину планира се преко 8000. захтева једнократне новчане помоћи.

 Служба за заштиту деце и младих је у 2018. години имала 1086. нових захтева по којима је поступала, у 2019. год. је имала 1131. захтев, за наредну годину планира се преко 1200 захтева.

У 2018. год. на евиденцији је постојало 131 дете или млада особа без адекватног родитељског старања на породичном смештају, у 2019. год. их је било 123, планира се за 2020. год. до 130 деце односно младих.

3 детета са посебним потребама тренутно се налази у установи социјалне заштите, планира се смештај још највише за 2 детета у наредној години.

 Значајно висок степен споразумних развода преко 50% од укупног броја захтева у 2018. години је стагнирао због увећих судских трошкова споразумног развода у односу на разводе по тужби. Планира се у 2020. години исти број захтева за развод, од тога већи проценат по тужби.

Служба за заштиту деце и младих обављаће у току 2020.године послове заштите деце и младих у складу са законски предвиђеним актима и то:

* смештај у установу социјалне заштите
* смештај у хранитељску породицу
* усвојење
* старатељство
* брачни спорови
* поремећени породични односи
* поремећаји у друштвеном понашању
* породична медијација
* саветодавни и терапијски стручни социјални рад
* спроводити поступак посредовања – медијације у породичним односима (мирење или нагодба)
* достављати налази стучно мишљење, на захтев суда, у парницама у којима се одлучује о заштити права детета или о вршењу, односно, лишењу родитељског права.

Интерни тим за насиље у породици и породичним односима је током 2019. године поступао у 456. пријава догађаја са елементима насиља у породици у складу са применом Закона о спречавању насиља у породици (,,Службени гласник, бр. 94/19). Сличан број захтева се планира и у наредној години узевши у обзир да је у неколико прошлих година број захтева коснтантно непромењив.

 У свим пријављеним догађајима са елементима насиља у породици у складу са проценом интензитета насиља планиране су редовне стручне активности: процене, планирања, психолошке стабилизације, информисања и саветодавно-терапијски рад.

 Центар за социјални рад је у обавези да организује дежурство радника ван радног времена који су у сваком тренутку доступни и спремни да изађу на хитну и неодложну интервенцију, а то је законска обавеза и у 2020. години. План дежурства за 2020. годину је донет и прослеђен Полицијској управи Јагодина.

Број укупних интервенција за 2018. год. био је 461, за 2019. годину нешто мањи 383, планира се у наредној години сличан број интервенција. Највећи број захтева, код интервенција ван радног времена упућен је на проблеме насиља у породици, у нешто мањем број заступљена су малолетна лица затечена без надзора или мигранти у транзиту. Планира се око 20 до 50 интервенција у току једног месеца у 2020. години.

 У склопу Центра се налази Дневни боравак за децу и омладину са сметњама у развоју ,,Свети Трифун“ у оквиру кога постоје три одељења за децу са развојним сметњама укупно 27. детета користи ову услугу. У наредној години је планиран пријем до 2 нова корисника.

 У саставу Центра активно ради и Геронто-сервис у коме је радно ангажовано у 2019. години 26 геронто-домаћица, а услугу овог сервиса је користило 112. Корисника. Планира се рад сервиса у 2020. години у оквиру истих или повећаних капацитета.

 У наредној години у оквиру Геронто-сервиса организоваће се услуга подршке породицама у чијем саставу се налази особа са инвалидитетом, тако да ће неколико лица бити ангажовано на пружању услуге личних пратиоца.

 Служба за матерјална давања обављаће у току 2020. године послове у складу са законски предвиђеним актима и то:

 Права и услуге у области социјалне заштите које обезбеђује Репбулика Србија:

* Новчану социјалну помоћ
* Додатак за помоћ и негу другог лица
* Увећани додатак за помоћ и негу другог лица
* Посебно новчана накнада
* Право на помоћ и оспособљавање за рад

 Права и услуге у области социјалне заштите које обезбеђује град Јагодина:

* Једнократна помоћ
* Право на бесплатан оброк у народној кухињи
* Право на бесплатан огрев
* Право на куповину књига и школског прибора
* Право на бесплатан превоз
* Право на погребне трошкове
* Право на новчану надокнаду за оболеле од малигних болести
* (Субвенције) помоћ у плаћању струје и воде за домаћинства.

Центара ће се трудити да кроз свакодневни рад пружи правну, информативну, интервентну или саветодавну помоћ како породицама, тако и појединцима у различитим видовима услуга социјалне заштите, ради побољшавања, односно ублажавања ризика неповољних животних околности.

Сарађиваће са другим институцијама, наорчито са организацијама надлежним за послове запошљавања у спровођењу мера социјалне укључености радно способних корисника.

 ДИРЕКТОР

Бисерка Јаковљевић